ROZHODNUTIE KOMISIE
z 3. júna 2005,
ktorým sa povoľuje Francúzsku, aby používalo systém stanovený v hlave I nariadenia Európskeho parlamentu a Rady (ES) č. 1760/2000 nahrádzajúci štatistické zisťovania o hovädzom dobytku
[oznámené pod číslom K(2005) 1626]
(Iba francúzsky text je autentický)
(Text s významom pre EHP)
(2005/422/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 93/24/EHS z 1. júna 1993 o štatistických zisťovaniach, ktoré sa majú vykonávať v oblasti výroby z hovädzieho dobytka (1), a najmä na jeho článok 1 ods. 2 a 3,
keďže:
(1)
Hlava I nariadenia Európskeho parlamentu a Rady (2) (ES) č. 1760/2000 zavádza systém na identifikáciu a registráciu hovädzieho dobytka.
(2)
Rozhodnutie Komisie 2001/399/ES uznáva plne prevádzkyschopný charakter francúzskej databázy pre hovädzí dobytok (3).
(3)
V súlade so smernicou 93/24/EHS možno členským štátom na ich vlastnú žiadosť povoliť používanie informačných administratívnych zdrojov, ktoré nahrádzajú štatistické zisťovania o hovädzom dobytku, aby spĺňali záväzky dotknutej smernice.
(4)
Francúzsko predložilo 5. októbra 2004 žiadosť vzhľadom na nahradenie štatistického zisťovania o hovädzom dobytku používaním systému identifikácie a registrácie hovädzieho dobytka (SIEB). Na základe jej žiadosti Francúzsko postúpilo technickú dokumentáciu o štruktúre a najnovšej databáze, ktoré sú uvedené v hlave I nariadenia (ES) č. 1760/2000, ako aj o výpočtových metódach štatistických informácií.
(5)
Francúzsko osobitne navrhlo výpočtové metódy na získanie štatistických informácií pre kategórie uvedené v článku 3 ods. 1 smernice 93/24/EHS, ktoré sa nenachádzajú priamo v databáze uvedenej v hlave I nariadenia (ES) č. 1760/2000. Francúzsko by malo vziať do úvahy všetky náležité opatrenia na zabezpečenie presnosti štatistických údajov pri výpočtových metódach.
(6)
Po preskúmaní a analýze technickej dokumentácie oznámenej francúzskymi orgánmi vyplýva, že by mala byť žiadosť prijatá.
(7)
Uvedené rozhodnutie je v súlade so stanoviskom Stáleho výboru pre poľnohospodársku štatistiku ustanoveného rozhodnutím Rady 72/279/EHS (4),
PRIJALA TOTO ROZHODNUTIE:
Článok 1
Francúzsko je oprávnené nahradiť štatistické zisťovania o hovädzom dobytku podľa smernice 93/24/EHS použitím systému pre identifikáciu a registráciu hovädzieho dobytka stanoveného v hlave I nariadenia (ES) č. 1760/2000, aby získalo všetky požadované štatistické informácie, s cieľom zohľadniť povinnosti požadované dotknutou smernicou.
Článok 2
Ak systém uvedený v prvom článku prestane byť výkonný alebo ak bude jeho obsah prinášať iba slabé štatistické informácie pre všetky alebo určité kategórie hovädzieho dobytka, Francúzsko sa znovu vráti k používaniu systému štatistických zisťovaní, na účely vyhodnotiť všetok hovädzí dobytok alebo jeho príslušné kategórie.
Článok 3
Toto rozhodnutie je adresované Francúzskej republike.
V Bruseli 3. júna 2005